CELEX: 
Language: sl
Date: 2021-08-11 00:00:00
Title: DELEGIRANA UREDBA KOMISIJE (EU) …/… o dopolnitvi Uredbe (EU) 2021/1139 Evropskega parlamenta in Sveta o vzpostavitvi Evropskega sklada za pomorstvo, ribištvo in akvakulturo ter spremembi Uredbe (EU) 2017/1004 z določitvijo meril za izračun dodatnih stroškov, ki jih imajo gospodarski subjekti pri ribolovu, gojenju, predelavi in trženju nekaterih ribiških proizvodov in proizvodov iz akvakulture iz najbolj oddaljenih regij

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Evropski sklad za pomorstvo, ribištvo in akvakulturo (ESPRA) zagotavlja nadomestila za dodatne stroške, ki jih imajo gospodarski subjekti pri ribolovu, gojenju, predelavi in trženju nekaterih ribiških proizvodov in proizvodov iz akvakulture iz najbolj oddaljenih regij. To je eden glavnih elementov preferencialne obravnave v okviru ESPRA za najbolj oddaljene regije zaradi njihovih posebnih lastnosti, kot so navedene v členu 349 Pogodbe o delovanju Evropske unije (PDEU). Gre za nadaljevanje sheme, ki je obstajala v obdobju 2014–2020 v okviru Evropskega sklada za pomorstvo in ribištvo (ESPR).
            
            
               Tako kot v obdobju 2014–2020 je Komisija pooblaščena za sprejetje delegiranega akta, ki določa merila za izračun dodatnih stroškov, ki nastanejo zaradi posebne prikrajšanosti najbolj oddaljenih regij. Skupna merila so pomembna za zagotovitev dosledne metode izračunavanja za vse najbolj oddaljene regije in za preprečevanje čezmernih nadomestil. Zagotavljajo skupni okvir, znotraj katerega lahko vsaka zadevna država članica vzpostavi posebne metodologije.
            
            
               Ta delegirani akt prenaša načela delegiranega akta, ki se je uporabljal za isti namen v obdobju 2014–2020
                  1
               .
            
            
               2.POSVETOVANJA PRED SPREJETJEM AKTA
            
            
               Komisija se je o osnutku delegiranega akta 24. februarja 2021 posvetovala s strokovno skupino ESPR.
            
            
               3.PRAVNI ELEMENTI DELEGIRANEGA AKTA
            
            
               Delegirani akt določa skupna merila za izračun dodatnih stroškov, ki jih imajo gospodarski subjekti pri ribolovu, gojenju, predelavi in trženju nekaterih ribiških proizvodov in proizvodov iz akvakulture iz najbolj oddaljenih regij.
            
            
               Določa naslednja glavna načela:
            
            
               –izračun temelji le na stroških, ki nastanejo zaradi posebne prikrajšanosti najbolj oddaljenih regij;
            
            
               –dodatni stroški se izračunajo na podlagi postavk odhodkov za vsak proizvod ali kategorijo proizvodov, ki jih država članica opredeli kot upravičene do nadomestila;
            
            
               –dodatni stroški se določijo kot razlika med stroški, ki jih imajo gospodarski subjekti v zadevnih najbolj oddaljenih regijah (zmanjšanimi za kakršno koli obliko javne intervencije, ki vpliva na višino dodatnih stroškov), in primerljivimi stroški, ki jih imajo gospodarski subjekti v celinskem delu zadevne države članice;
            
            
               –države članice določijo višino nadomestila na ravni, ki omogoča ustrezno nadomestilo za dodatne stroške, ki so posledica posebne prikrajšanosti najbolj oddaljenih regij, in ki preprečuje čezmerna nadomestila.
            
            
            
               DELEGIRANA UREDBA KOMISIJE (EU) …/…
            
            
               z dne 11.8.2021
            
            
               o dopolnitvi Uredbe (EU) 2021/1139 Evropskega parlamenta in Sveta o vzpostavitvi Evropskega sklada za pomorstvo, ribištvo in akvakulturo ter spremembi Uredbe (EU) 2017/1004 z določitvijo meril za izračun dodatnih stroškov, ki jih imajo gospodarski subjekti pri ribolovu, gojenju, predelavi in trženju nekaterih ribiških proizvodov in proizvodov iz akvakulture iz najbolj oddaljenih regij
            
            
               EVROPSKA KOMISIJA JE –
            
         
         
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2021/1139 Evropskega parlamenta in Sveta o vzpostavitvi Evropskega sklada za pomorstvo, ribištvo in akvakulturo ter spremembi Uredbe (EU) 2017/1004
                  2
                in zlasti člena 36(6) Uredbe,
            
            
               ob upoštevanju naslednjega:
            
            
               (1)Na podlagi člena 24 Uredbe (EU) 2021/1139 lahko Evropski sklad za pomorstvo, ribištvo in akvakulturo (ESPRA) podpira nadomestila za dodatne stroške, ki jih imajo gospodarski subjekti pri ribolovu, gojenju, predelavi in trženju nekaterih ribiških proizvodov in proizvodov iz akvakulture iz najbolj oddaljenih regij Unije iz člena 349 Pogodbe.
            
            
               (2)V skladu s členom 35 Uredbe (EU) 2021/1139 bi morale zadevne države članice za vsako od svojih najbolj oddaljenih regij v akcijskem načrtu iz navedenega člena opisati metodologijo za izračun nadomestila za dodatne stroške.
            
            
               (3)V skladu s členom 36(6) Uredbe (EU) 2021/1139 se na Komisijo prenese pooblastilo za sprejemanje delegiranih aktov, ki določajo merila za izračun dodatnih stroškov, ki nastanejo zaradi posebne prikrajšanosti zadevnih regij.
            
            
               (4)Za zagotavljanje usklajene in enake obravnave vseh zadevnih regij ter preprečevanje čezmernih nadomestil za dodatne stroške je treba določiti merila za izračun dodatnih stroškov, ki nastanejo zaradi posebne prikrajšanosti najbolj oddaljenih regij Unije. Skupna merila, ki jih bo treba upoštevati, bi morala zagotoviti, da se za vse zadevne regije uporablja enotna metoda izračuna dodatnih stroškov.
            
            
               (5)Referenčne stroške za proizvode ali kategorije proizvodov, ki jih imajo gospodarski subjekti v celinskem delu države članice ali ozemlja Unije, na podlagi katerih se določijo dodatni stroški, je treba oceniti še posebej previdno, da bi se izognili čezmernim nadomestilom.
            
            
               (6)Za nekatere proizvode ali kategorije proizvodov ne obstajajo merila za primerjavo ali merske enote v celinskem delu ozemlja zadevne države članice. V takih primerih bi se morala referenčna vrednost za izračun dodatnih stroškov določiti v primerjavi s stroški za enakovredne proizvode ali kategorije proizvodov, ki jih imajo gospodarski subjekti iz celinskega dela ozemlja Unije.
            
            
               (7)Zaradi različnih pogojev trženja v najbolj oddaljenih regijah ter nihanj v ulovu, staležih in povpraševanju na trgu bi morale zadevne države članice določiti, kateri ribiški proizvodi in proizvodi iz akvakulture ali kategorije proizvodov so upravičeni do nadomestila, njihovo največjo količino in višino nadomestila v okviru celotne dodelitve na državo članico.
            
            
               (8)Države članice bi morale določiti višino nadomestila na ravni, ki omogoča ustrezno nadomestilo za dodatne stroške, ki so posledica posebne prikrajšanosti najbolj oddaljenih regij, in ki preprečuje čezmerna nadomestila. Zato bi bilo treba pri višini nadomestila upoštevati tudi druge vrste javnih intervencij, vključno s kakršno koli državno pomočjo, priglašeno v skladu s členom 108(3) Pogodbe in členom 37 Uredbe (EU) 2021/1139, ki vpliva na višino dodatnih stroškov.
            
            
               (9)Da se zagotovi usklajena predstavitev dodatnih stroškov, je treba dodatne stroške izraziti na podlagi ton žive teže, kot je opredeljeno v Uredbi Sveta (ES) št. 1224/2009
                  3
                in Izvedbeni uredbi Komisije (EU) št. 404/2011
                  4
               , ki določa kode za predstavitev proizvoda za predelane ribe in pretvorbene količnike Evropske unije za sveže in sveže nasoljene ribe za preračunavanje teže skladiščenih ali predelanih rib v živo težo rib z namenom spremljanja ulova.
            
            
               (10)Da bi se omogočila takojšnja uporaba ukrepov iz te uredbe in glede na to, da so odhodki že od 1. januarja 2021 upravičeni do prispevka iz ESPRA v skladu s členom 63(2) Uredbe (EU) 2021/1060 Evropskega parlamenta in Sveta o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko
                  5
               , bi morala ta uredba začeti veljati dan po objavi v Uradnem listu Evropske unije –
            
            
               SPREJELA NASLEDNJO UREDBO:
            
            
               Člen 1
            
            
               Ta uredba določa merila za izračun dodatnih stroškov, ki jih imajo gospodarski subjekti v obdobju upravičenosti, kot je opredeljeno v členu 63(2) Uredbe (EU) 2021/1060, pri ribolovu, gojenju, predelavi in trženju nekaterih ribiških proizvodov in proizvodov iz akvakulture iz najbolj oddaljenih regij Unije iz člena 349, prvi odstavek, Pogodbe o delovanju Evropske unije zaradi posebne prikrajšanosti teh najbolj oddaljenih regij.
            
            
            
               Člen 2
            
            
            
               (1)Dodatni stroški iz člena 1 se izračunajo ločeno za vsako od naslednjih dejavnosti:
            
         
         
            
               (a)ribolov;
            
            
               (b)gojenje;
            
            
               (c)predelava;
            
            
               (d)trženje.
            
            
            
               (2)Za vsako dejavnost iz odstavka 1 se dodatni stroški izračunajo s postavkami odhodkov za vsak proizvod ali kategorijo proizvodov, ki jih država članica opredeli kot upravičene do nadomestila.
            
            
            
               (3)Dodatni stroški se za vsako postavko odhodkov določijo kot razlika med stroški, ki jih imajo gospodarski subjekti v zadevnih najbolj oddaljenih regijah, zmanjšanimi za kakršno koli obliko javne intervencije, ki vpliva na višino dodatnih stroškov, in primerljivimi stroški, ki jih imajo gospodarski subjekti v celinskem delu zadevne države članice.
            
            
            
               (4)Za postavke odhodkov, značilne za proizvode ali kategorije proizvodov, za katere ne obstajajo merila za primerjavo ali merske enote v celinskem delu ozemlja države članice, se dodatni stroški določijo v primerjavi s primerljivimi stroški za enakovredne proizvode ali kategorije proizvodov, ki jih imajo gospodarski subjekti v celinskem delu ozemlja Unije.
            
            
            
               (5)Pri izračunu dodatnih stroškov se upošteva vsaka javna intervencija, vključno s kakršno koli državno pomočjo, priglašeno v skladu s členom 108(3) Pogodbe in členom 37 Uredbe (EU) 2021/1139.
            
            
            
               Člen 3
            
            
            
               (1)Izračun dodatnih stroškov temelji le na stroških, ki nastanejo zaradi posebne prikrajšanosti najbolj oddaljenih regij.
            
            
               (2)Izračun dodatnih stroškov temelji na letnem povprečju zabeleženih cen.
            
            
               (3)Dodatni stroški se izrazijo v EUR na tono žive teže in po potrebi se vse stroškovne komponente skupnih dodatnih stroškov pretvorijo v EUR na tono žive teže. V ta namen se uporabijo pretvorbeni količniki iz prilog XIII in XIV k Izvedbeni uredbi (EU) št. 404/2011. 
            
            
            
               Člen 4
            
         
         
            
               Ta uredba začne veljati dan po objavi v Uradnem listu Evropske unije.
            
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 11.8.2021
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                  
                        Delegirana uredba Komisije (EU) št. 1046/2014 z dne 28. julija 2014 o dopolnitvi Uredbe (EU) št. 508/2014 Evropskega parlamenta in Sveta o Evropskem skladu za pomorstvo in ribištvo v zvezi z merili za izračun dodatnih stroškov, ki jih imajo gospodarski subjekti pri ribolovu, gojenju, predelavi in trženju nekaterih ribiških proizvodov in proizvodov iz akvakulture iz najbolj oddaljenih regij (UL L 291, 7.10.2014, str. 1).
                  
               
               
                  
                     (2)
                  
                        Uredba (EU) 2021/1139 Evropskega parlamenta in Sveta z dne 7. julija 2021 o vzpostavitvi Evropskega sklada za pomorstvo, ribištvo in akvakulturo ter spremembi Uredbe (EU) 2017/1004 (UL L 247, 13.7.2021, str. 1).
               
               
                  
                     (3)
                  
                        Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).
               
               
                  
                     (4)
                  
                        Izvedbena uredba Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (UL L 112, 30.4.2011, str. 1).
               
               
                  
                     (5)
                  
                        Uredba (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravilih zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L 231, 30.6.2021, str. 159).